Drie in hof ná moord op mynbestuurderArgieffoto Simphiwe Kubheka (36) is op 28 September in sy motor doodgeskiet. Brig. Motantsi Makhele, woordvoerder van die polisie, het gesê twee van die verdagtes, 27 en 35 jaar oud, is Sondag in hegtenis geneem terwyl die ander verdagte, Lehlohonolo Thethe (25), reeds Vrydag in hegtenis geneem is. Thethe het Maandag in die hof verskyn. “Kubheka was besig om die Tshepong-myn te verlaat toe hy geskiet is. Hy is in die kop en regterarm geskiet en op die toneel dood verklaar,” het Makhele gesê. Daar word beweer dat Kubheka deur onwettige myners vermoor is. Kubheka was die bestuurder van die Tshepong- en Phakisa-myn by Odendaalsrus.